**Ugovor o dodjeli bespovratnih sredstava za operacije koji se financiraju iz Fonda solidarnosti Europske unije**

**<*Klasifikacijski broj Ugovora o* *dodjeli bespovratnih sredstava>***

**<*Naziv operacije>***

(„Ugovor ododjeli bespovratnih sredstava“, u daljnjem tekstu: Ugovor)

Tijelo odgovorno za provedbu financijskog doprinosa, (u nastavku teksta: TOPFD) **Ministarstvo znanosti i obrazovanja**

OIB 49508397045

Donje Svetice 38

10 000 Zagreb

s jedne strane, i

Korisnik bespovratnih sredstava Fonda solidarnosti Europske unije

<Puni službeni naziv i adresa Korisnika>

<Pravni oblik>

<OIB - Osobni identifikacijski broj >

[financijska institucija kod koje se vodi račun Korisnika i broj računa Korisnika>]

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1 Svrha ovog Ugovora je dodjela bespovratnih sredstava Korisniku u svrhu provedbe operacije pod nazivom: <*naziv Operacije>* (u daljnjem tekstu: Operacija) opisanog u Prilogu I ovog Ugovora: Opis i proračun Operacije.

1.2 Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Operacija u skladu s opisom i opsegom Operacije kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Operacije*

Članak 2.

2.1 Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana.

2.2 Razdoblje provedbe Operacije je od <…> do <…>.

2.3 Razdoblje prihvatljivosti troškova Operacije je od <…> do <…>.

2.5 Korisnik Završni zahtjev za nadoknadu sredstava s okončanom situacijom podnosi Ministarstvu znanosti i obrazovanja kao Tijelu odgovornom za provedbu financijskog doprinosa u okviru ovog Poziva najkasnije u roku od 30 dana od završetka provedbe projekta. .

2.7 Korisnik podnosi Zahtjeve za nadoknadu sredstava tromjesečno, i to po isteku 15 kalendarskih dana od proteka tromjesečnog razdoblja.

*Iznos bespovratnih sredstava, postotak financiranja Operacije i uređenje plaćanja*

Članak 3.

3.1 Ukupna vrijednost Operacije iznosi <…. > kuna.

3.2 Ukupni prihvatljivi troškovi iznose <…> kuna, kao što je utvrđeno u Prilogu I Prijavnog obrasca. Za troškove izrade tehničke dokumentacije - Grupa II – prijavitelj će biti obaviješten o potpisivanju posebnog ugovora kada se za to steknu uvjeti, a najkasnije do roka određenog ugovorom do kraja ugovorenog roka.

3.3 Dodjeljuju se bespovratna sredstva u iznosu od <…> kuna što je najviši mogući iznos financiranja ukupno utvrđene vrijednosti prihvatljivih izdataka Operacije navedenih u točki 3.2. ovog članka.

Bespovratna sredstva osigurana su iz Fonda solidarnosti EU i drugih izvora.

Ukupan iznos isplata Korisniku ne smije prelaziti najviši iznos bespovratnih sredstava određen u Posebnim uvjetima u apsolutnom iznosu. Iznos za plaćanje po pojedinom Zahtjevu za nadoknadom sredstava/završnom Zahtjevu za nadoknadom sredstava utvrđuje se primjenom točnog omjera između najvišeg iznosa bespovratnih sredstava utvrđenih ugovorom i ukupnog iznosa prihvatljivih izdataka predviđenog u izvorima financiranja proračuna Ugovora, i to, ako je primjenjivo, po pojedinoj financijskoj kategoriji proračuna Ugovora, a u odnosu na iznos provjerenih prihvatljivih izdataka, odobrenih u svakom Zahtjevu za nadoknadom sredstava ili Završnome zahtjevu za nadoknadom sredstava

3.4 Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne vrijednosti Operacije u svrhu pokrića neprihvatljivih troškova i izdataka.

3.5 Korisnik ima pravo zatražiti plaćanje predujma. Ukupni iznos predujma ne može biti viši od *<…>* kuna.

3.6 Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci TOPFD-a iznos koji je Korisnik trebao vratiti odbija od iznosa daljnjih plaćanja.

*Neprihvatljivi izdaci*

Članak 4.

4.1. Sljedeće vrste troškova/izdataka nisu prihvatljive za financiranje u okviru Operacije:

* nadoknadivi PDV tj. porez na dodanu vrijednost za koji prijavitelj/korisnik ima pravo ostvariti odbitak;
* kamate na dug;
* trošak poduzeća u poteškoćama, kako je definirano u članku 2. točki 18. Uredbe (EU) br. 651/2014, i/ili u postupku predstečajne nagodbe u skladu sa Zakonom o financijskom poslovanju i predstečajnoj nagodbi („Narodne novine“, br. 108/12, 144/12, 81/13, 112/13, 71/15 i 78/15), i/ili u postupku stečaja ili likvidacije u skladu sa Stečajnim zakonom („Narodne novine“, br. 71/15 i 104/17);
* kupnja rabljene opreme;
* kupnja vozila koja se koriste u svrhu upravljanja operacijom;
* nadoknada troškova prijevoza,
* materijalna prava radnika u smislu nadoknade troškova, potpora, nagrada te otpremnine;
* kazne, financijske globe, troškovi povezani s predstečajem, stečajem i likvidacijom;
* troškovi sudskih i izvan sudskih sporova;
* operativni troškovi;
* gubici zbog fluktuacija valutnih tečaja i provizija na valutni tečaj;
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima odgovarajuće iste dokazne vrijednosti
* troškovi amortizacije;
* kupoprodaja zemljišta;
* leasing;
* neizravni troškovi;
* trošak jamstva koje izdaje banka ili druga financijska institucija;
* troškovi zakupa materijalne imovine.
* troškovi nastali prije 22. ožujka 2020. godine;

*Mjere osiguravanja informiranja*

Članak 5.

5.1. Prema uvjetima poziva na dodjelu bespovratnih financijskih sredstava Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

*Upravljanje imovinom Operacije i prijenos Ugovora*

Članak 6.

6.1. Imovina koja je stečena u Operaciji mora se koristiti u skladu s opisom Operacije sadržanim u Prilogu I Posebnih uvjeta Ugovora.

*Komunikacija ugovornih Strana*

Članak 7.

7.1. Komunikacija između strana se obavlja u skladu s Općim uvjetima Ugovora, na sljedeće adrese:

Za TOPFD

Ministarstvo znanosti i obrazovanja

<*adresa, telefaks i adresa elektroničke pošte organizacijske jedinice MZO-a>*]

Ministarstvo znanosti i obrazovanja pisanim putem dostavlja Korisniku podatke o osobi i adresi elektroničke pošte za kontakt.

Za Korisnika

< *adresa, telefaks, adresa elektronske pošte Korisnika* >

Korisnik pisanim putem dostavlja Ministarstvu znanosti i obrazovanja podatke o osobi i adresi elektroničke pošte za kontakt.

7.2. Ministarstvo znanosti i obrazovanja i Korisnik su obvezni bez odgađanja, a najkasnije u roku od tri (3) dana od dana nastanka promjene vezane uz kontakt podatke iz točke 7.1. ovog članka, obavijestiti pisanim putem druge ugovorne strane o nastaloj promjeni.

*Odredbe o mjerodavnom pravu i rješavanju sporova proizašlih iz Ugovora*

Članak 8

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 27. Općih uvjeta.

*Prilozi*

Članak 9.

9.1 Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Prijavni obrazac /Opis i Proračun Operacije)

Prilog II: Opći uvjeti koji se primjenjuju na operacije financirane iz Fonda solidarnosti Europske unije

Prilog III: PRILOG ODLUCI KOMISIJE od 14.5.2019. o utvrđivanju smjernica za određivanje financijskih ispravaka koje u slučaju nepoštovanja primjenjivih pravila o javnoj nabavi Komisija primjenjuje na rashode koje financira Unija

Prilog IV: Izvješće nakon provedbe Operacije

9.2. U slučaju proturječnosti između odredaba ovog Ugovora i bilo kojeg povezanog Priloga, odredbe Ugovora imat će prvenstvo.

*Završne odredbe*

Članak 10.

Ovaj Ugovor sačinjen je u dva istovjetna primjerka, svaki sa snagom izvornika, od kojih svaka Strana zadržava po jedan primjerak.

|  |  |  |  |
| --- | --- | --- | --- |
| **Za Ministarstvo znanosti i obrazovanja** | | **Za Korisnika** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |